經數:一七六三

經名:大般涅槃經集解卷第十六

頁數:四四一

上	欄

佛告迦葉善男子我爲未來(至)不爲聲聞弟子

說也  案. 僧亮曰. 答意以所爲之人異也. 小

乘以潔已自度. 大乘以濟物爲懷. 不得同日

而言也. 僧宗曰. 暇小如昔. 勸大如今也. 通塞

有時. 遮開無定也

善男子如我上說正法滅已(至)雖有所犯不名

破戒  案. 僧亮曰. 弘法之人. 雖外有所犯. 內

無所破也. 僧宗曰. 更擧惡世. 應須流通. 謂或

宜默然. 或宜同事. 或宜糾治. 於菩薩道. 不名

犯戒也. 寶亮曰. 四人出世. 動必觀機. 是時則

行也. 要1先同其事. 然後乃2反. 故云自所行

處. 及佛行處. 皆善分別也

善男子譬如國王遇病崩亡  案. 道生曰. 師

師淨衆. 莫二其行. 有王之義也. 僧亮曰. 爲前

方便護法. 而不犯戒者. 作譬也. 國王譬淸淨

持戒有德. 一衆之主. 有生有死也

儲君稚小未任紹繼  案. 僧亮曰. 稽古有行.

居然可宗. 但人未推也. 僧宗曰. 弟子雖習師

德. 而年尙少. 道未伏物

有□陀羅□饒財寶(至)3乘國虛弱簒居王位

案. 道生曰. 肆情爲惡. 害智慧命. 爲○陀羅

也. 僧4宗曰. 譬破戒比丘. 內多俗術. 外□世

財. 而同惡相心. 攝居僧事. 非道而處. 爲簒奪

也

治化未久國人居士婆羅門等亡叛逃走遠投

他國  案. 僧亮曰. 無德在正. 有非法之科. 淨

戒比丘. 不安其所也

雖有在者乃至不欲眼見是王  案. 僧亮曰.

雖受其說. 終不與共布薩自恣. 無水乳之5知

中	欄

也

或有長6音婆羅門等(至)隨其生處卽是中死

案. 僧亮曰. 師宗7在處. 同其說戒. 此處得

戒. 此處破戒. 如彼樹也

○陀羅王知其國人(至)遣諸○陀羅守邏諸道

案. 僧亮曰. 有護戒者. 欲逃避之. 而心通無

路也. 僧宗曰. 或使破戒弟子. 8□其道也

復於七日擊鼓唱令  案. 僧亮曰. 知諸比丘.

不可力暇. 欲以律治. 僧若有罪有. 以七滅諍

法. 唱令僧知也

諸婆羅門有能爲我(至)當分半國以爲封賞

案. 僧亮曰. 旣知衆所不伏. 今欲令衆僧和合

□磨. 爲知事也. 共知僧事. 譬半國也

諸婆羅門雖聞是語(至)有婆羅門種作如是事

案. 僧亮曰. 淸淨比丘. 師習不爾. 豈有與同

事理9耳

○陀羅王復作是言(至)半國之封此言不虛

案. 僧亮曰. 謂若立我爲知事之主者. 當別結

界各自布薩. 於彼無10妨. 若不爾者. 遣非法

之人. 同汝僧事. 使汝不得半月說戒也

□術所致三十三天(至)亦當共分而服食之

案. 僧亮曰. 向以律募. 今以經要也. □術譬般

若. 三十三天. 譬涅槃也. 藥者譬常住. 當共行

經以心常. 故譬食也

爾時有一婆羅門子  案. 僧亮曰. 七世淨行.

名婆羅門也

年在弱冠  案. 僧亮曰. 植德八河. 譬年也. 弱

冠者. 正明長者宜禮幼者也

修治淨行  案. 僧亮曰. 明自正之義也

下	欄

長髮爲相  案. 僧亮曰. 髮生人頭. 唯長爲美.

命居德首. 以常爲上

善知□術  案. 僧亮曰. 經律兼明. 盡其義也

往至王所白言大王王所○使我悉能爲

案. 僧亮曰. 晦跡爲惡. 是其所能也

爾時大王心生歡喜受此童子作灌頂師

案. 僧亮曰. 卽爲□磨. 擧知僧事

諸婆羅門聞是事已(至)云何乃作○陀羅師

案. 僧亮曰. 有未達者. 不識其1權也

爾時其王卽分半國與是童子因共治國經歷

多時  案. 僧亮曰. 治亂之12間. 大法粗13道

爾時童子語彼王言(至)而今大王猶不見親

案. 僧亮曰. 好惡相同. 謂之親也. 我共汝惡.

而汝不同我好. 故猶未見親也

時王答言我今云何(至)不死之藥猶未共食

案. 僧亮曰. 說我所好在乎常住. 而此常經.

猶未共行

王言善哉大師我實不知師若須者願便持去

案. 僧亮曰. 不知有此經. 復未知師之所好.

便持去者. 但行經心常也

是時童子聞王語已卽持歸家  案. 僧亮曰.

菩薩以弘通. 爲心宅也. 得經而流布. 謂之還

家矣.

請諸大臣而共食之  案. 僧亮曰. 知事旣許

弘經. 於是弘通之人. 便有勢力. 然行經心常.

以淨戒爲本. 暇惡比丘. 皆除不14淨物. 修常

住之因. 譬共食也

諸臣食已卽共白王快哉大師有是甘露不死

之藥  案. 僧亮曰. 已得行經之勢. 向王說經

經數:一七六三

經名:大般涅槃經集解卷第十六

頁數:四四二

上	欄

之美也

王旣知己語其師言(至)服食甘露而不見分

案. 僧亮曰. 兇黨旣盡. 惡不孤立. 請心依經.

以聞常住

爾時童子卽1便以餘雜毒之藥與王令服

案. 僧亮曰. 心常以淨戒爲本. 先令讀律. 已犯

重禁. 於已是苦名毒. 治其之罪名藥也

王旣服已須臾藥發悶亂□地無所覺知猶如

死人  案. 僧亮曰. 讀律列罪. 譬藥發也. 於外

衆中. 無復通路. 譬□地也. 內絶聖胎. 譬無所

知也. 無有慧命. 譬如死人也

爾時童子立本儲君(至)還紹先王正法治國

案. 僧宗曰. 還以淸淨如律之人. 爲知事也

爾時童子經理是已(至)旣醒寤已驅令出國

案. 僧亮曰. 令受持涅槃經. 譬解藥也. 不經三

途. 譬醒寤也. 不得居衆. 譬出國也

是時童子雖爲是事(至)善能驅遣○陀羅王

案. 智秀曰. 菩薩雖復同彼受畜. 而無所犯. 爲

2諸淨行之所歎也

善男子我涅槃後護持正法(至)利益一切諸天

人故  案. 智秀曰. 合譬甚略. 唯合菩薩. 先示

同而後*反耳

善男子以是因緣我於經中(至)但爲菩薩而說

是偈  案. 智秀曰. 擧譬答問. 會前二偈之意

也

迦葉菩薩白佛言世尊(至)本所受戒爲具在不

案. 僧亮曰. 上已說不犯. 所以重問者. 雖云

現犯. 亦須現悔. 亦須淨戒之人. 所犯得除. 此

是佛法之大. 不可不明

中	欄

佛言善男子汝今不應(至)卽應懺悔已淸淨

案. 寶亮曰. 戒無所失. 設復有犯. 終不成過

善男子如故堤3塘穿穴有孔(至)卽能具足不

失本戒  案. 寶亮曰. 戒如4堤*塘. 以定慧爲

水. 若無四依人出世. 令改惡從善者. 則戒堤

*塘破壞. 定慧之水盡也

善男子於乘緩者乃名爲湲(至)雖現破戒不名

爲緩  案. 寶亮曰. 乘是護法之綱維. 戒是乘

家之別事. 綱維旣立. 則萬行斯擧也. 然乘本

乘於戒耳. 戒若苟無. 何所乘耶. 是故戒亦不

可緩也. 向云爲物故現同有犯. 其實不犯.

5現若如此. 戒實小緩. 故言得緩耳

迦葉菩薩白佛言衆僧之中(至)破戒持戒云何

可識  案. 僧亮曰. 第七段. 說四人之益. 依涅

槃修行. 外除八物. 內雖犯戒. 不失福田. 得名

大乘. 不應供養而亦得也. 不依涅槃修行. 外

爲八物所汚. 內雖淸淨. 不名福田. 不成大乘.

應供養而失也. 僧宗曰. 向明通法德. 重勸人

供養. 但人有眞僞. 難可別知. 故料6簡淸濁.

使淨穢有分也. 智秀曰. 此下有三□. 第一迦

葉擧果有生熟. 其相難知爲諮. 第二佛廣釋

難知而復可知爲答. 第三迦葉領解也. 此卽

第一也

佛7告善男子因大涅槃(至)非是肉眼所能分

別  案. 僧亮曰. 除八不淨. 則生人淨想. 是人

福田也. 名淨田者. 草8殼未分. 不生穢想也.

僧宗曰. 答中有三譬. 前譬明衆中善惡. 一往

難知. 但見淸淨威儀. 便應供養. 凡夫未得天

眼. 正應以四事觀察也. 第二譬明眞僞旣亂.

下	欄

四事觀察. 乃始終方知. 不能交驗. 應當□問.

尋其所說也. 第三譬明苟不能分別. 但生平

等. 則凡聖兩獲. 若徒□不得. 則失聖人. 空生

粉□. 更成過9各. 此卽第一譬也

復次善男子如迦羅迦林(至)二果相似不可分

別  案. 僧亮曰. 第二譬也. 林譬僧坊. 迦羅迦

譬內外10俱粗. 鎭頭迦譬內細外粗. 而外相相

似也

其果熟時  案. 僧亮曰. 應受供養時也

有一女人悉皆拾11取  案. 僧亮曰. 修功德

人. 粗細等12諸

鎭頭迦果13□有一分(至)持來詣市而衒賣之

案. 僧亮曰. 市是14貿易之所. 喩施主之家.

有彼此相資之義也. 分僧供養. 功由請者. 喩

如賣也

凡愚小兒復不別故買迦羅迦果□已命終

案. 僧亮曰. 識淺情局. 喩如小兒. 供養粗人.

心起□慢. 不生淨福. 譬若命終

有智人輩聞是事已(至)諸人知已笑而捨去

案. 僧亮曰. 雖知內細. 以其衆粗. 亦不供養.

失福之義也. 不成大乘. 應得而失. 惜哉

善男子大衆之中八不淨法(至)供養是人若欲

供養  案. 僧亮曰. 略合譬也

應先問言大德(至)食迦羅迦果已而便命終

明駿案. 粗細之跡. 難以眼識. 應先□訪. 自當

可見. 豈宜以粗廢細. 使玉石俱焚者耶

復次善男子譬如城市有賣樂人  案. 僧宗

曰. 第三譬. 聚衆交易相資之處曰市. 譬之僧

坊也. 賣藥人. 敎化主也

經數:一七六三

經名:大般涅槃經集解卷第十六

頁數:四四三

上	欄

有妙甘藥出於雪山亦復多賣其餘雜藥味甘

相似  案. 僧亮曰. 甘觀譬內外俱細者也. 雪

山譬涅槃經. 謂依經修行者. 則表□皆細也.

餘雜藥者. 譬外細內粗也. 味甘相似者. 一往

跡細. 皆生人淨心也

時有諸人咸皆欲買(至)此是雪山甘好妙藥

明駿1曰. 彼賣藥人. 知藥是雜. 而欺此買2物.

意欲令人皆作眞想也. 敎化之主. 知此衆中.

外細亂眞. 而意欲令人得表□皆細之福田.

故悉讚歎也

時買藥者以肉眼故(至)我今已得雪山甘藥

案. 僧亮曰. 不知其內. 但觀其外. 通生淨想.

得無量福也

迦3棄若聲聞僧中有4眞實僧(至)有天眼者乃

能分別  案. 僧亮曰. 若不能分別. 但等心供

養也

迦葉若優婆塞知是比丘(至)袈裟因緣恭敬禮

拜  案. 僧亮曰. 若必知內粗者. 不應以外細

而供養

迦葉菩薩復白佛言世尊(至)譬如金剛珍寶異

物  案. 智秀曰. 領所解也

如佛所說是諸比丘(至)應當證知非四種人

案. 僧亮曰. 第八段會宗也. 明人能知法. 人卽

是法. 不違昔說也. 僧宗曰. 二敎似反. 所以須

會. 昔說四依. 謂依法不依人. 乃至依智不依

識. 是則不使依人. 有多過也. 自有人是而法

非. 人非而法是. 自有人法俱是. 人法俱非者

也. 而淺識之徒. 不能分別. 或謂人非. 遂失正

法. 或見人是. 乃受耶敎. 則有失法之過也. 是

中	欄

故5觀令依法也. 雖復置人. 以取法故. 宜簡

6擇了不了也. 了義者奉行. 不了義者勿用

也. 雖知了義. 應廢辭華. 以存義實. 雖復遺文

以入理. 要宜虛懷以爲勝. 若不虛懷. 則成識

7者. 當依智人之矜抱. 勿依凡夫之識著也. 此

是昔日四依也. 若利根人者. 不假聞四. 但聞

一二. 已可知矣. 若依人. 則多過也. 今日所以

說依人者. 昔佛在. 世經敎. 未8爲人根多利.

自能依法. 以得於人. 涅槃之後. 經敎穿鑿. 文

理難尋. 正當憑信弘通. 以取眞實也. 昔言依

法. 必是正法. 卽是法所敎人. 今言依人. 必是

體法之人. 卽是依人所行法也. 昔言法. 今言

人者. 蓋互擧其一耳. 下有三章. 第一就經釋

會. 第二就律會. 第三結四依名也. 寶亮曰.

人是總名. 法是差品. 故使依法. 以取人也. 及

捉法以取人. 故是依法耳. 今日四人. 與佛不

異. 故但使依人也. 雖有四名. 但爲成初一依

耳. 何者. 言依法不依人. 而五陰是成人之法

也. 義是法下. 所以若此語有義. 與理相應者.

此則可依. 若但有語而無義. 不可依也. 如言

陰有神我. 但有語也. 若言生滅無常 . 則有義

也. 了義經者. 以三法印. 爲了義. 異此非了義

也. 依智不依識者. 智性取法分明. 緣中忘相.

所以可依. 識本取著. 不會法相. 不可依也. 故

知後三爲成前一也

佛言善男子依法者(至)是故如來常住不變

案. 僧亮曰. 證法卽是人也. 先就極處說也. 常

住不變者. 以常爲證也. 僧宗曰. 釋往日所言.

依法之旨也. 昔令依法. 意在常果. 法不異人.

下	欄

卽曰依人也. 今所信人. 體常法者. 若依此人.

卽依常法. 常果卽法性也

若復有言如來無常(至)是法性者不應依止

案. 僧亮曰. 人不見法. 人卽非法. 依此法者.

卽依人也. 僧宗曰. *簡去耶人. 執敎乖理者.

不可依也

如上所說四人出世(至)如來密語及能說故

案. 僧亮曰. 此人解佛所說. 解卽是法. 故可依

也. 知如來常. 若言無常. 無是處者. 解旣同

佛. 亦卽是佛也

若有人能了知如來(至)何肉不依是四種人

案. 僧亮曰. 以下肉上. 證四依人也

依法者卽是法性(至)善男子是名定義	案. 僧

亮曰. 異則是倒. 倒卽是滅. 不可依也

依義不依語者(至)是名依義不依語也	案. 僧

亮曰. 法由義實. 次法辯義也. 覺了者慧也.

9所了10此實. 故此慧表義也. 不□劣者. 義深

照淺慧. 名羸劣. 不名覺了也. 滿足者. 照極

無遺. 境智俱圓也. 常住不變. 智圓累盡. 不復

變也. 卽法常者. 常卽法也. 卽名僧常者. 得

常故. 和合常爾也. 僧宗曰. 釋果地功德. 智慧

圓11備也

何等語言所不應依(至)如是等語所不應依

案. 僧亮曰. 具釋如下文也. 若爲法則通. 不爲

法則塞也

依智不依識者(至)及其經書不應依  案. 僧

亮曰. 義由智顯. 故次義說智也. 如實而知名

智. 智卽如來. 不如實知. 卽是識著. 著是識

業. 不可依也

經數:一七六三

經名:大般涅槃經集解卷第十七

頁數:四四四

上	欄

依了義經不依不了義經者(至)入法性者是名

了疑. 案. 僧亮曰. 由經生智故. 次智*辨經

也

聲聞乘法則不應依(至)如是四依應當證知

案. 智秀曰. 雙釋可依不可依義也

復次依義者義名質直(至)不可繫縛而亦可見

案. 僧亮曰. 此下第二說會四依也. 名義相

當. 名質直也. 亦就佛地說耳. 名曰光明者. 相

當名義互相顯發也. 不□劣者. 互彰則名義

俱盡也. 不劣名爲智慧者慧是般若. 上總三

事. 今別之也. 常住者. 法身也. 而亦可見者. 結

盡則證也

若有說言不可見者(至)是故依法不依於人

案. 僧亮曰. 結此人不可依也

若 復有人以微妙語(至)是故依義不依於語

案. 僧亮曰. 此二依作佛地明故合說

依智者衆僧是常無爲不變(至)是故依智不依

於識  案. 僧亮曰. 依無漏智. 說聲聞僧. 得無

漏智相續常也. 無漏斷結. 終不更起. 謂無爲

不變也. 得無作戒. 終不作惡. 謂不畜八種不

淨物也. 不依識者. 斷結還起. 不可依也

若有說言識作識受(至)是故此識不可依止

案. 僧亮曰. 引人說爲證也. 作是無□道. 受是

解脫道也. 無和合僧者. 聲聞相續常. 是和合

常也. 無□解脫. 非是識者. 無和合常也. 和合

名無所有者. 有漏和合. 本無今有. 已有還無.

無不可說. 是故識不可依也

依了義者了義者名爲知足(至)不了義經不應

依止  案. 僧亮曰. 此說依法. 以經爲法. 法有

中	欄

了義不了義也. 住是中者. 解經所說. 住其中

矣

善男子若有人言如來憐愍(至)如是四法所應

依止  案. 僧亮曰. 爲護法故. 具此三緣. 爲繼

身命. 行於法故. 不貪聚爲輕也

若有戒律阿毘曇脩多羅不違是四亦應依止

案. 智秀曰. 不但四依人說故. 可依三藏. 與

此相應. 亦可依止也

若有說言有時非時(至)如是三分亦不應依

案. 智秀曰. 擧非以顯是也. 非但人說不可. 而

依三藏. 有此說者. 亦不應依也

我爲肉眼諸衆生等(至)是故我今說是四依

案. 智秀曰. 結會今昔說四依者. 皆爲示導肉

眼者也

法者卽是法性(至)了達一切大乘經典	案. 智

秀曰. 第三□. 總擧今日之旨. 結定眞敎. 以釋

會本意也

大般涅槃經集解卷第十六1

大般涅槃經集解卷第十七2(分邪正品第九)

辯十一種邪正事

分邪正品第九

案. 僧亮曰. 答云何知天魔. 爲衆作留難也. 故

是廣流通也. 法瑤曰. 夫邪黨嫉正. 魔亂眞道.

能惑始學人. 故宜辨其相. 是以四依品中. 擧

賊狗毒龍等譬. 答問云何作留難也. 今此一

品. 幷四諦品. 答如來波旬說. 3何分別知也.

下	欄

同是四十九年敎. 而善察者. 居然異也. 智秀

曰. 問稱天魔者. 蓋是擧天. 示極魔之勝耳. 尋

魔之爲亂. 事不止一. 但以言之. 爲4實亂爲

甚. 故問云. 如來波旬說. 云何分別知也. 此雖

人法兩異. 同能亂道. 故合成一問也. 慧誕曰.

此品有四段. 從品初至九部經. 明魔佛二說.

相似而異也. 二從九部以下. 佛弟子執輕非

重. 執小非大. 迭相誹謗. 復是魔也. 三從無四

波羅夷以下. 明大邪見人所說. 無善惡理. 復

是魔也. 四從要因持戒以下. 通明古今所可

乖佛法事. 盡是魔說也. 今佛之與魔. 在家出

家. 邪見正見. 經律通塞. 5盡釋也

爾時迦葉白佛言世尊(至)諸餘經律能受持者

案. 僧亮曰. 持魔經律. 是謂依人不依法也.

若具四顚倒. 卽四魔也. 僧宗曰. 四魔者. 魔經

魔律魔師及魔弟子也.  魔以二事亂法. 一以

形亂. 二以說亂. 今先明形亂. 次明說亂. 就說

亂中. 略6有二. 一者亂經. 二者亂律. 亂經亂

律. 各有兩重. 初略後廣也. 就略亂經中. 承佛

偏敎. 執爲了義. 就略律中. 初明一往違反律

敎. 就廣亂經中. 文句再出. 不必從敎. 正自推

度. 生此邪解. 非功德之人. 後明比丘答王有

性得罪. 亦名亂經也. 就廣亂律中. 可分爲七.

至彼更分也. 寶亮曰. 此中辨邪. 有二段. 一者

天魔亂道. 二者人作魔. 以亂正也

迦葉菩薩白佛言世尊(至)如是等輩復云何知

案. 智秀曰. 向一□. 先指前四依. 以諮佛.

旣蒙印可. 便擧先問. 以請答也

佛告迦葉我7涅槃七百歲後(至)作無漏身壞

經數:一七六三

經名:大般涅槃經集解卷第十八

頁數:四四五

上	欄

我正法 案. 智秀曰. 二種亂中. 此形亂也

是魔波旬壞正法時(至)隨順佛所說者卽是菩

薩  案. 智秀曰. 此下顯言亂也. 有十一復次.

此第一謂實生王宮也

若有說言如來生時(至)隨順佛所說者卽是菩

薩  案. 智秀曰. 第二不信四方各行七步

若有說言菩薩生已(至)隨云佛所說者卽是菩

薩  案. 智秀曰. 第三謂佛在後生. 應敬禮天.

天前出故. 不應禮佛也

若有經律說言菩薩(至)隨順佛經律者是名菩

薩  案. 智秀曰. 第四謂實受五欲也

若有說言佛在舍衛(至)隨順佛所說者卽是菩

薩 案. 智秀曰. 第五謂佛耳受八不淨物也

若有說言菩薩爲欲供養(至)當知是魔之所說

也  案. 智秀曰. 第六謂佛不能現入諸道. 示

衆伎能也

若有說言菩薩如是(至)隨順佛所說者卽是菩

薩  案. 智秀曰. 第七謂戒律一向皆重. 又言

無有大乘也

復次善男子若有說言(至)隨順佛所說者卽是

菩薩  案. 僧宗曰. 從輕重之罪. 其性皆重. 自

此以下. 魔說律以亂正也. 有七意. 此第一. 且

一往云. 言違反律敎也. 智秀曰. 第八謂佛不

爲功德所成. 故身無常也

復有人言或有比丘(至)若能隨順是大菩薩

案. 僧宗曰. 第三說二人無犯. 而犯1爲犯也.

智秀曰. 第九謂實不犯. 而言犯也

復有說言無四波羅夷(至)當知是人眞我弟子

案. 僧宗曰. 第三說一向毁犯. 都無有罪. 智

中	欄

秀曰. 第十謂無一切戒也. 下因迦葉更問. 別

明異義也

架葉菩薩白佛言世尊(至)佛法甚深不可思議

案. 僧宗曰. 第四明九部經中. 不說佛性. 依

敎說無. 此不犯罪. 若說得罪. 亦是魔說. 爲亂

律也

迦葉菩薩白佛言世尊(至)不名墮過人法名爲

菩薩  案. 僧宗曰. 第五明必能護法. 宣通正

化. 雖唱得道. 不名得罪. 若說罪者. 亦是魔

說. 爲亂律也

若言有犯突吉羅者(至)隨順佛所說者是名菩

薩  案. 僧宗曰. 第六明犯罪果報. 又長兼出

大乘偸蘭之事. 誡後人

若有說言常翹一脚(至)當知是人是大菩薩

案. 僧宗曰. 第七用若九十五種道. 皆聽出家.

亦爲亂律也. 智秀曰. 此第十一. 謂佛聽畜不

如法物. 及聽出家. 亦爲魔說也

善男子魔說佛說差別之相今已爲汝廣宣分

別  案. 智秀曰. 結上旨也

迦葉白佛言世尊我今始知(至)因是得入佛法

深義  案. 智秀曰. 讚嘆

佛讚迦葉善哉善哉(至)曉了分別是名□慧

案. 智秀曰. 述成也

大般涅槃經集解卷第十七2

下	欄

大般涅槃經集解卷第十八

3(四諦品第十

四倒品第十一

如來性品第十二)

釋四諦義  釋四倒義

略釋佛性義	貧女金藏譬

女人子病信

迦葉設十一難責令見有

力士眉間珠譬

四諦品第十

案. 僧宗曰. 答云何諸調御. 心喜說眞諦也. 上

說魔敎爲邪. 今明佛是調御者也. 昔說非苦

爲苦. 以治樂惑. 樂惑旣治. 佛則歡喜. 說佛爲

樂佛樂是眞諦也. 僧宗曰. 從此訖難見性. 廣

因義也. 四諦者. 慧所照境也. 自鹿苑至乎法

華. 所說階級. 大有不同. 唯此敎圓備. 將明常

住妙因. 必資中道觀照. 然非境無以4辨智.

故擧四諦. 以明因相也. 寶亮曰. 昔說四諦. 指

在三界. 今日之敎. 理無不該. 言雖有四要在

眞如寂滅. 今說據本而遺末. 此旨始顯. 以稱

聖心. 故曰喜也. 然四諦一品. 明理周悉. 故云

由信常住. 從人道天中. 直出生死. 是則必先

信常. 然後無常也. 若不雙解. 何得入道. 故

下滅諦中. 曰修苦滅者. 逆於外道. 今若果修

斷滅之空. 若以5苦悟理者. 外道亦應正知理

不可也. 昔爲引凡故. 有此說耳. 若無權敎. 則

下愚息望也

佛復告迦葉所言苦者(至)地獄衆生應有聖諦

案. 僧宗曰. 不見眞樂. 不名見苦. 何者. 心

經數:一七六三

經名:大般涅槃經集解卷第十八

頁數:四四六

上	欄

雖心樂不識眞樂. 以三界爲樂. 不見苦也. 不

以畜生爲決. 敬遺記. 僧宗曰. 一諦中各有四

別. 初明惑. 第二明解第三結聖諦. 第四結非

諦也. 將明中道圓照. 先明不解. 以相形釋義

也. 初一重明諦之名在照. 不在苦也. 第二明

雖諦名在照. 而不在偏執也. 明苦有地. 不得

其所. 非唯失理. 亦方淪苦也. 昔敎有餘之智.

不[&FFFF]#於倒. 今說理窮. 所以眞善業也. 寶亮曰.

一諦中有四重. 得諦之名. 要將解未了境故.

就境以說諦也. 苦諦中四者. 第一從始. 訖多

苦惱. 明失也. 第二從若有能知. 訖卽生天上.

明得也. 第三從後解脫時. 訖1方證知. 此證

得也. 第四從我於本際. 訖乃得眞智. 此證失

也. 智秀曰. 一一諦下. 有三意. 苦諦中三意

者. 始訖多受苦惱. 第一擧其不知出苦諦體

相也. 從若 有能知. 訖乃得眞智. 第二辨從理

得果也. 從若如是知. 訖非苦聖諦. 第三結邪

正也. 慧朗述僧宗. 曰*辨苦諦有六階. 此第

一直平理. 謂非正苦爲苦諦也

善男子若復有人不知如來(至)增長諸結多受

苦惱  案. 僧宗曰. 第二階明失也

若有能知如來常住(至)若一經耳卽生天上

案. 僧宗曰. 第三階明得也

後解脫時乃能證知(至)今得解脫方乃證知

案. 僧宗曰. 第四證得也

我於本際以不知故(至)始於今日乃得眞智

案. 僧宗曰. 第五證失也

若如是知眞是修苦(至)是名爲苦非苦聖諦

案. 僧宗曰. 第六雙結得失也

中	欄

苦集諦者於眞法中(至)不得生天及正解脫

案. 僧亮曰. 眞法是集. 不生眞智者. 不生集智

也. 受不淨物. 能集生死. 是眞集. 而不生集

智. 不知法性者. 不見佛性也. 敬遺記. 僧宗

曰. 此中*辨集. 文句再出. 蓋分別出集. 所以

不識常故也. 慧朗記. 僧宗曰. *辨集滅道. 各

有五階. 此卽第一先明失. 擧2轉輪生死. 以

爲過也

若有深智不壞正法  案. 僧宗曰. 第二階明

得也

以是因緣得生天上及正解脫  案. 僧宗曰.

第三階證得也

若有不知苦集諦處(至)流轉生死受諸苦惱

案. 僧宗曰. 第四證失也

若能知法常住不異(至)是名爲集非集聖諦

案. 僧宗曰. 第五雙結得失也

苦滅諦者若有多修(至)亦修空法應有滅諦

案. 僧亮曰. 先非昔所說者. 自知今之爲是也.

昔滅有二種. 一性滅. 謂空無我也. 二滅身智.

而如來者非空無我. 身智不滅. 作滅想3壞如

來也. 敬遺述僧宗曰. 生死是空. 佛果不空. 若

謂二處皆空. 於果爲謬. 故言多也. 逆外道修

空. 該一切法. 今分別空相. 正反於邪. 故言逆

也. 慧朗述僧宗曰. 亦有五階. 此第一階. 擧惑

以明失也

若有說言有如來藏(至)滅除一切煩惱爾乃得

入  案. 僧宗曰. 第二明得也

若發此心一念因緣於諸法中而得自在

案. 僧宗曰. 第三證得也

下	欄

若有修習如來密藏(至)在生死中流轉受苦

案. 僧宗曰. 第四證失也

若4有作如是修者(至)是名修空非滅聖諦

案. 慧朗曰. 第五雙結得失也

道聖諦者所謂佛法僧寶及正解脫  案. 僧

宗曰. 此中有八階. 此第一先出道境

有諸衆生顚倒心言(至)輪轉三有久受大苦

案. 僧宗曰. 第二明失

若能發心見於如來常住無變法僧解脫亦復

如是  案. 僧宗曰. 第三明得

乘此一念於無量世自在果報隨意而得

案. 僧宗曰. 第四證得也

何5以我於往昔以四倒故(至)成佛正覺是名

道聖諦  案. 僧宗曰. 第五證失也

若有人言三寶無常(至)眞見修習四聖諦法

案. 僧宗曰. 第六雙結得失也

是名四聖諦  案. 僧宗曰. 第七總結也

迦葉菩薩復白佛言(至)修習甚深四聖諦法

案. 僧宗曰. 第八領解也

四倒品第十一

案. 僧亮曰. 答正善具成就. 廣6說顚倒也. 欲

令四諦具足. 更說四倒. 故是流通也. 僧宗曰.

上擧境以明智. 此明惑以顯解. 廣顯解相. 故

先列其惑相. 明於義乃顯. 亦如上三修文中.

將說勝修. 先列八倒也. 寶亮曰. 答第九7問.

次明僞理也. 智秀曰. 上*辨四諦. 引物生解.

但眞解難生. 喜成僻執. 執則成倒也

佛復告迦葉謂四倒者(至)是無常者名大罪苦

案. 僧亮曰. 先說倒體. 亦應對明. 但經文略

經數:一七六三

經名:大般涅槃經集解卷第十八

頁數:四四七

上	欄

耳. 僧宗曰. 此下先明苦中生樂想之倒也. 乃

未應*辨非苦中苦想. 今顯其倒緣. 有此計

者. 謂必得理. 遂於生死之中. 橫計樂想故也.

寶亮曰. *辨初倒中. 有三□. 先明後倒. 次明

前倒. 第三擧後倒以結句也. 就初明佛上倒

中. 有四意. 第一先開章門. 第二釋章門第三

云. 如來是行苦. 第四言佛是壞苦. 若如是計

者. 是則大罪苦人也. 智秀曰. *辨初倒中有

三□. 第一訖而生苦想. 1此名顚倒. 將顯苦

上有樂迷故. *辨苦體也. 有二意. 初就理中.

明其倒相. 後是經家. 結其倒想也. 此卽第一.

若於樂上. 起苦想者. 必得苦果. 而謂我則受

樂. 是則於苦而起樂2惑

若言如來捨此苦身(至)是名非苦而生苦想

案. 僧亮曰. 苦有二種. 謂行苦壞苦. 前云無常

變異. 是行苦也. 今言捨是苦身. 謂壞苦也. 幷

列二倒也

是名顚倒  案. 智秀曰. 第二意經家結其倒

名

我若說言如來常者(至)如是說者我則受樂

案. 僧亮曰. 釋生倒之 意也. 卽是我見者. 若言

佛不生滅者. 便是自在. 自在是我. 我見是衆

結之本. 是故不說佛是常也. 寶亮曰. 此下第

二明前倒也. 惑者自謂. 若說佛是常. 便是計

我. 我昔此計. 得無量罪. 今若說佛是無常者.

則離我見. 故受樂也. 智秀曰. 正*辨苦上起

樂見也. 有二意. 此卽第一出其起倒之意也

如來無常卽爲是苦(至)生樂想故名爲顚倒

案. 智秀曰. 第二意經家結其成倒也

中	欄

樂生苦想名爲顚倒(至)名爲顚倒是名初倒

案. 僧亮曰. 惑者謂. 常則不滅. 滅則不常. 釋

所以是苦行也. 云何捨身者. 樂則不應捨而

捨. 故知是苦. 此釋所以是壞苦也. 寶亮曰. 此

下第三還擧後倒. 結前句也. 智秀曰. 正明樂

上起苦見3爲倒也. 有三意. 第一約理*辨其

是倒. 第二經家結其成倒. 第三出彼4見之意

也

無常常想常無常想(至)是名第二顚倒	案. 僧

亮曰. 空性是常. 見常故常也. 不見常者. 是

無常也. 僧宗曰. 應言常上. 作無常想. 名不修

空也. 生死是空. 佛果不空. 若說佛果爲空者.

則失分齊. 乖修空之道也. 壽命短促者. 所執

旣乖. 不得妙常. 豈非短促耶

無我我想我無我想(至)是名第三顚倒	案. 僧

亮曰. 無佛性者. 佛性無惑. 故自在不斷. 惑故

不應自在也. 寶亮曰. 有兩階. 從初訖是名顚

倒. 先明前倒也. 次從佛法有我以下. 次明後

倒也. 雖說有說. 無有佛性者但計神我爲我.

不說佛性我也

淨不淨想不淨淨想(至)我等悉名邪見之人

案. 僧亮曰. 有兩階. 從初訖是滅者是名顚倒.

先明後倒也. 次從不淨5淨想. 訖第四顚倒.

明前倒也. 迦藥白佛訖品. 說四倒竟. 迦葉領

解也

如來性品第十二

案. 僧亮曰. 答云何作善業. 大仙今當說以廣

長壽金剛二果之因也. 上略明因故. 以慈悲

護法爲本. 今廣明因故. 從三歸終至十地也.

下	欄

法瑤曰. 從此. 訖若我住者. 不離於苦. 答云何

作善業也. 上四依以來. 大意明行者. 修善護

法. 是善業也. 今明善業所由生者. 卽佛性.

佛性是生善之理. 理若無者. 善何由生. 是則

佛性. 是作善業之根本也. 佛性是正因. 善業

是緣因也. 僧宗曰. 前品所明. 解則爲諦. 惑

則爲倒. 但解有微著. 微則得生天上. 著則名

正解脫. 今明善業. 廣其始. 以難見性. 廣其終

也. 所以言廣始解者. 境中之妙. 不過佛性. 說

此眞境. 生其下品聞慧. 雖爲微解. 非不藉此

生於勝行. 終能見性. 是故皆名善業義也. 寶

亮曰. 佛性有四種. 謂正因緣. 因果及果果也.

四名所收. 旨無不盡. 緣正兩因. □是神慮之

道. 夫避苦心安. 愚智同爾. 但逐要用. 義分爲

二. 取始終常解. 無6與□之用. 錄爲正因. 未

有一刹那中. 無此解用. 唯至佛則不動也. 故

知. 避苦心樂. 此之解用. 非是善惡因之所

7感也. 以勝□經云. 自性淸淨心也. 師子吼

品云. 一種之中道也. 而此用者. 不乖大理. 豈

非正耶. 緣因者. 以萬善爲體. 自一念善以上.

皆資生勝果. 以藉緣而發. 名爲緣因也. 然此

解者. 在慮而不□. 始生而不滅. 則異於正因

也. 若無此緣. 助則守性而不遷. 是故二因. 必

相須相帶也. 若緣因之用旣足. 正因之義亦

滿. 二用俱圓. 生死盡矣. 金剛後心. 稱一切

智. 轉因字果. 名爲果性也. 果果者. 對生死之

稱也. 於衆德之上. 更立總名. 名大涅槃. 以果

上立果. 名果果也. 更無異時. 但義有前後耳.

若論境界性者. 其旨則通. 但同是緣助. 不復

經數:一七六三

經名:大般涅槃經集解卷第十八

頁數:四四八

上	欄

別開也. 下文佛自斷爲四名. 謂單因單果. 重

因重果也. 此品分爲四科. 初有五譬. 先定因

果性也. 第二1辨一體三歸. 勸學者. 生信也.

第三明三種中道. 正談作善業之行也. 第四

從難見性以下. 仍答第十一問明自非窮照

果理. 無以徹見因也. 智秀曰. 此品有三段. 第

一體得作善業之義. 第二明三歸. 第三約三

種中道. 以顯慧行也

迦葉白佛言世尊二十五有有我不耶. 案.

道生曰. 前云佛法中我. 卽是佛性. 是則二十

五有. 應有眞我. 而交不見. 猶似無我. 敎理未

顯. 故有此問也. 僧亮曰. 將顯眞歸自歸未來

身中三寶故. 先定有無也. 法瑤曰. 若自審身

中有常住三歸. 則理無異趣. 可得勤作衆善

也. 是故先*辨有眞我佛性. 然後廣明身中有

三歸之體. 但應歸此. 而行善業也. 僧宗曰. 前

言生死無我. 計有我者. 則名爲倒. 今問定有

定無者. 意謂. 若定無者. 則無佛性. 若有者.

不應言倒也. 智秀曰. 若生死之中. 永無我者.

則一化便斷. 云何而得作善業耶

佛言善男子我者卽是如來藏義一切衆生悉

有  案. 僧亮曰. 夫如來藏. 我及佛性. 體一而

義異也. 具八自在. 爲我義. 乘如實道. 名爲如

來. 以不改故. 謂佛性也. 悉有者. 常樂我淨.

是佛性也. 本由行2也. 有心心得. 故因果不

斷. 互得相有因亦有果. 果亦有因. 故言一切

衆生悉有也. 僧宗曰. 答問中有四段. 第一寄

五譬. *辨性之有無. 第二勸信. 明迷則墜苦.

解則資神. 以理深難服. 豈可不深生仰信耶.

中	欄

雖復仰信. 若憑心失所. 雖信無益. 故勸行人.

但歸自身三寶. 不假近捨自身. 遠歸他佛. 能

如此解. 是則標宗有地. 3案心得所也. 雖復

擬心有地. 要須萬行. 趣常之要. 事在中道. 是

故次三歸後. 明中道4勸行. 此卽善業義也.

寶亮曰. 問云何作善業. 而答之以正因者. 欲

明作善業者. 必須先識因果. 若指南不立. 則

善業不建. 故先*辨正因也. 下頻有五譬. 正

傳明此理也. 智秀曰. 悉有者. 悉有當成佛果

之性也. 以此義故. 能令衆生. 生死相續不絶.

得造善業也. 曇纖曰. 答問有二意. 第一言有.

第二言雖有而不見也. 明駿案. 答有兩意. 第

一判有也. 第二旣云有. 而所以不見者. 有二

理. 一者明唯有不見之因. 無有見緣. 何者. 以

煩惱5[&FFFF]#故. 自無見因. 旣有惑障之法. 佛不

得爲說. 是以自雖不見. 不傷於有也. 說而不

得其所. 故言必成倒. 下以五譬. 備廣斯旨也

佛性卽是我義  案. 道生曰. 種相者. 自然之

性也. 佛性必生於諸佛. 向云. 我卽佛藏. 今

云. 佛性卽我. 互其辭耳

如是我義從本已來(至)是故衆生不能得見

案. 道生曰. 旣□成佛之理. 又障見成之明也.

僧亮釋藏義也. 僧宗曰. 此理曾不暫無. 但以

隱顯爲異也. 何者. 夫解之與惑. 二途而已. 若

乖理起惑. 則生死粉□. 若扶理生解. 則涅槃

寂靜. 正以煩惱所覆. 則隱而不彰. 義稱爲藏.

理非始造. 不得言無. 未有見用. 不得言有. 中

道之說. 則非病. 若計已有. 則成倒也

善男子如貧女人  釋. 道生曰. 本有佛性. 卽

下	欄

是慈念衆生也. 僧宗曰. 與有而不見作譬也.

女性愛寶也. 以不知處. 故爲貧也. 衆生願樂

不得所. 故生6死. 法瑤曰. 衆生有成佛之理.

理由慈惻. 爲女人也. 成佛之理. 於我未有用.

譬貧也. 僧宗曰. 迦葉向問. 使反覆成過. 如來

今譬. 明二俱無患也. 理如金藏. 不可爲無. 未

現用故. 不得有也. 女以能生爲義. 亦牧育爲

德. 譬此行人. 必懷常解. 取能生之義. 道兼未

聞. 取牧育之德也. 寶亮曰. 爲譬之意有五. 第

一譬明六道衆生. 皆有正因. 非是7起始. 第

二譬釋所以不得卽說之意也. 時人於此二

譬. 更生疑惑. 謂若必不無應有現用. 迦葉因

爲十一重難也. 第三譬總答云. 雖復性理不

無. 而失解起惑. 流轉生死. 豈得現用耶. 第四

譬上唯已明先得而後失. 未明旣失而復得.

又明衆生之中. 自有不曾得解. 而經離六道

者. 若於此人. 復何必爲有. 是以今譬廣此二

旨也. 前明雖曾失而後得. 次明正因不阻壞.

是則經失之與未得. 皆不無也. 第五譬偏喩

得者. 明必成之義也. 貧女者. 譬一切衆生也

舍內  案. 8僧亮曰. 五陰相續. 取其栖9庇之

義也. 因果之理. 不從外來. 譬內也

多有眞金之藏  案. 道生曰. 藏者. 常樂之理.

隱伏未發也. 僧亮曰. 得金藏者. 必能富人. 若

見佛性. 則成佛也. 法瑤曰. 身中佛性. 理必孱

然. 如彼舍內寶藏之義也. 曇濟曰. 備因果爲

藏也. 僧宗曰. 果上法寶. 其德無窮. 譬多有

也. 性理寶貴. 取譬於金. 爲惑所隱. 義稱爲

藏. 智秀曰. 性理無二. 隨衆生不一. 故言多有

經數:一七六三

經名:大般涅槃經集解卷第十八

頁數:四四九

上	欄

也

家人大小無有知者  案. 道生曰. 共所安故.

是爲一家也. 僧亮曰. 凡夫譬小. 二乘譬大也.

法瑤曰. 衆生萬品不同. 爲大小也. 同居累內.

爲家人也. 1俱迷於理. 爲無有知者也. 曇濟

曰. 身有優劣. 爲大小也. 僧宗曰. 聞慧爲小.

脩慧爲大也. 寶亮曰. 曠擧六道不知故. 言小

大也. 智秀曰. 佛法一家之中. 凡是學人. 佛未

說故. 謂不知也

時有異人  案. 僧亮曰. 譬佛也. 出三2界故

爲異人也. 僧宗曰. 佛也. 取因果類殊爲譬也.

曇愛曰. 已譬悉有. 而不見也. 從此下. 譬所以

不得卽說也

善知方便  案. 曇濟曰. 巧顯佛性也. 曇愛曰.

有慈悲力也

語貧女言  案. 曇愛曰. 機感相疑也

我今雇汝  案. 曇濟曰. 遂我本願也. 僧宗曰.

擬宜之3辨耳. 佛性是剋期之物. 是我分野.

不容稱雇夫. 雇借所收. 其利4益少. 今以無

餘涅槃. 要其斷結. 小果所獲. 比常爲鮮. 如雇

借也. 衆生自除惑而剋果. 而言佛雇作者. 濟

苦旣由乎大悲. 雖復彼自斷惑. 乃至人之要

務

汝可爲我  案. 僧宗曰. 佛昔誓願. 盡拔衆苦.

苦尙不盡. 則荷負未畢. 若能皆度生死. 則逐

聖人之本願. 故曰爲我也

耘除草穢  案. 法瑤曰. 先說無我除倒. 我之

穢而意之所在佛性眞我此雇之義也

女人答言我今不能  案. 僧亮曰. 指偏修之

中	欄

時. 道勝修應至不能習常也. 法瑤曰. 此義言

耳. 寄明衆生. 務存5利. 而無兼化之道. 故曰

不能也. 寶亮曰. 衆6常計常來久. 一往不能

信無常也. 道慧記曰. 未信之辭也. 要當識有

性理分明. 然後乃能. 自勤其行也

法若能示我子金藏然後乃當速爲汝作

安僧亮曰. 佛若爲說眞我佛性者. 譬心己之

金藏也. 法瑤曰. 擬宜衆生. 有此理耳. 不言其

意也. 若審知其理. 然後修善. 如先示我. 而後

作也. 僧宗曰. 常機欲發. 應爲菩薩. 則先人而

後已. 如示子之金藏也. 旣功在後已. 則除惑

之義顯. 取果彌疾. 譬速作也. 寶亮曰. 夫機感

小敎. 大機必熟. 終得常樂義言示也. 道慧曰.

此喩智慧也.  若能顯示佛性. 令得眞解. 乃能

行行也

是人答言我知方便能示汝子  案. 道生曰.

所言雇者. 必能示其金藏耳. 僧亮曰. 以三達

四辯. 必能廣說也. 法瑤曰. 如來方便. 先說無

我. 爲令衆生. 兼濟理通. 理通由佛故. 云能

示也. 慧朗述曇纖曰. 子譬未來解也

女人復言我家大小尙自不知肉汝能知

案. 道生因. 猶是未信之言也. 僧亮曰. 同身事

近. 異身則遠. 近尙不知. 肉遠者乎. 法瑤曰.

此言其今日. 情違於理也. 從佛所得. 無我之

智未明. 猶尙不言有我. 肉佛見我之智圓了.

而言有我耶. 僧宗曰. 若性是我性. 我尙不知.

豈肉非我而知我耶

是人答言我今審能  案. 道生曰. 理不可沒.

唯我能知也. 僧亮曰. 有惑故雖近. 而不知. 無

下	欄

惑故. 雖遠而能見也. 法瑤曰. 此理唯佛能照.

始可稱審也

女人復言我亦欲見幷可示我  案. 僧亮曰.

理說有旨. 知其必自有故. 喩彼自心見也. 法

瑤曰. 應聞之機發. 譬欲見也. 感敎由己. 譬示

也. 僧宗曰. 被物爲先後. 乃及己故. 言亦欲見

也. 智秀曰. 人我兼利. 故云幷也

是人卽於其家掘出金藏  案. 道生曰. 除結

惑之*[&FFFF]#. 爲7掘. 見佛性故. 爲出金藏也. 僧亮

曰. 偏說無常. 常我自顯也. 法瑤曰. 說涅槃

之敎. 顯明佛性. 以示物也. 僧宗曰. 性不在

他. 惑除必見. 義稱於家而掘出也

女人見已心生欲喜(至)如彼寶藏貧人不知

案. 道生曰. 伏結仰信. 名之爲見. 未是得也.

僧亮曰. 聞說佛性. 發生微解. 善業義也. 智秀

曰. 應感不差. 說必會機. 喩之歡喜也

善男子我今普示一切衆生(至)有眞金藏不能

得見  案. 僧宗曰. 合上而不能知譬也

如來今日普示衆生(至)心生歡喜歸仰如來

案. 僧宗曰. 合上掘出示之

善8男子知方便者卽是如來(至)眞金藏者卽

佛性也  案. 慧朗曰. 重擧譬對合也

復次善男子譬如女人  案. 道生曰. 前明除

惑乃見. 今明已經受化也. 僧亮曰. 譬佛也. 隨

□養子之德. 佛有慈護之道也. 法瑤曰. 大意

爲明昔所以不說. 今所以說也. 僧宗曰. 此譬

生前譬中. 若果有而不無見者. 如來出世. 便

應早說. 何故. 遂使衆生起無常之倒耶. 此譬

與新舊醫. 言相似而意異. 彼譬徵二敎之虛

經數:一七六三

經名:大般涅槃經集解卷第十八

頁數:四五○

上	欄

實. 此譬1咎佛何不早說也. 略有五意. 第一

明過去久遠. 曾經常解. 第二明背化失解. 第

三明善感釋迦. 爲說偏敎. 第四雖說常敎. 而

未信也. 第五明重說乃斷. 漸信服也. 女人譬

過去佛也

生育一子  案. 僧亮曰. 等視衆生. 無二之喩

也. 寶亮曰. 有漏相善生. 由佛故. 譬生育也.

智秀曰. 謂從佛口生也

□孩得病  案. 道生曰. 稟化未濃. 譬之□孩.

而爲邪我所惑. 喩之得病也. 僧亮曰. 第二失

解2譬也

□女人愁惱心覓良醫  案. 僧亮曰. 病偏故

須醫. 醫病相治. 謂如良也. 僧宗曰. 醫之與

母. 隨義爲喩. 取其長慧解之義譬母. 治病之

義爲醫. 更無別旨尋覓者. 伺其機發. 而爲治

也. 智秀曰. 善□法身. 法身垂應. 應身爲醫.

喩如心覓也

良醫旣至  案. 僧亮曰. 可治之機發. 在於此

時也

合三種藥蘇乳石蜜與之令服  案. 僧亮曰.

說有爲無常苦無我法. 爲三對治偏病之良

藥也. 僧宗曰. 第三說偏敎之譬也

因告女人兒服藥已且莫與乳  案. 僧亮曰.

常敎之乳. 養善子之法. 說無我譬少. 說我譬

多. 皆以乳爲喩也. 治由權道. 譬之3告也. 以

邪我未消. 莫說法身是我也. 僧宗曰. 說常爲

實智. 說無常爲權智. 于時唯得說權. 未得說

實. 以4權實相關義. 言告耳. 非是不與乳. 但

與時未至. 時云且也. 以*權慧正說無常實

中	欄

慧. 知時未至. 不說於常. 故云且莫也

須藥消已爾乃與之  案. 僧亮曰. 三界我斷.

乃可說我. 僧宗曰. 重倒若除. 治道亦謝也

是時女人卽以苦味用塗其乳  案. 道生曰.

無我之敎. 非物所□. 爲苦味也. 僧亮曰. 無常

無我. 濫及法身. 有名無實. 譬以外塗. 僧宗

曰. 我云醫以藥塗乳. 而云母自塗者. 取善養

之義便也. 又釋爲表母之與醫. 無異體也

語其兒言我乳毒塗不可復觸  案. 僧亮曰.

愛染名觸. 身皆無常. 不可愛染也

其兒渴5乏欲得母乳聞乳毒氣便遠捨去

案. 僧亮曰. 厭患身苦. 心無爲之樂. 聞佛無

常. 志不心也. 法瑤曰. 須常住乳故. 譬之以

渴. 此就理爲言也. 起無我故. 背我敎而不受.

譬之捨去也. 此言情也. 僧宗曰. 計常之習旣

久. 時復欲起. 如渴乏也. 常名本自於佛. 雖是

倒執. 猶從佛得故. 言母乳也. 但偏敎之切轉

明. 倒心欲起不得. 喩之捨去也. 又釋雖聞偏

敎之旨. 如有歸眞之理. 而偏敎旣切. 圓解不

得時發. 如聞氣故捨去也

至其藥消  案. 僧亮曰. 邪我旣斷. 便是可說

眞我時也. 僧宗曰. 第四譬說圓敎也

母乃洗乳喚子與之  案. 道生曰. 今說常我.

判二敎之分明也. 僧亮曰. 是可說之機. 卽爲

喚子之義也. 法瑤曰. 常敎旣興. 四復濫佛之

惑. 義如洗乳也. 寶亮日. 詮常之敎如水. 所詮

之理如乳. 6義洗也

是時小兒雖復飢渴先聞毒氣是故不來

案. 僧亮曰. 執先偏敎. 不信後說也. 僧宗曰.

下	欄

具如開宗所說

母復語言爲汝服藥(至)汝便可來飮乳無苦

案. 僧亮曰. 如新舊醫譬也. 僧宗曰. 第五譬.

重顯今昔之旨也

其兒聞已漸漸還飮  案. 法瑤曰. 頂奉今說.

無復昔執之謬也

善男子如來亦爾爲度一切(至)爲除世間諸妄

見故  案. 僧亮曰. 三界虛妄. 計之爲我. 是名

妄見也

示現出過世間法故  案. 僧亮曰. 識其虛妄.

卽出世間也

復示世間計我虛妄非眞實故  案. 僧亮曰.

釋初句麻米之我. 理中所無也

修無我法淸淨身故  案. 僧亮曰. 釋第二句

也. 僧宗曰. 上來至此. 略合蘇乳等三種藥譬

也

譬如女人爲其子故(至)說言諸法悉無有我

案. 僧宗曰. 重擧第三譬. 又合也

如彼女人淨洗乳已而喚其子欲令還服

案. 僧亮曰. 擧第四譬也

我今亦爾說如來藏是故比丘不應生怖

案. 僧宗曰. 合洗乳譬

如彼小兒聞母喚已漸還飮乳  案. 僧宗曰.

擧第五譬

比丘亦爾應自分別如來□藏不得不有

案. 僧宗曰. 合從敎也

迦葉菩薩白佛言世尊實無有我  案. 僧亮

曰. 上說衆生有我. 我卽佛性. 夫有有二種. 現

在有. 常來有也. 而有義未分. 須以十一事爲